## Agricultura amplia fins al 7 de novembre el termini per a presentar sol·licituds a les ajudes per a jóvens i nous agricultors

*** Miguel Barrachina destaca el bon acolliment d’estes ajudes, de les quals ja s’ha iniciat la tramitació de 398 sol·licituds
* El conseller assenyala que “volem que puguen ser beneficiaris el nombre més gran de jóvens i de nous agricultors que volen que el camp o la ramaderia siga el seu mitjà de vida, perquè com més en siguem més es garantirà la competitivitat del sector primari de la Comunitat Valenciana”**

La Conselleria d’Agricultura, Aigua, Ramaderia i Pesca ha ampliat fins al 7 de novembre el termini per a presentar sol·licituds a les ajudes per a jóvens i nous agricultors.

Així, el conseller Miguel Barrachina ha explicat que, “en estos moments, 398 jóvens o nous agricultors han iniciat la tramitació per a poder accedir a estes ajudes i per esta raó hem decidit ampliar un mes més el termini de sol·licitud”.

El titular d’Agricultura ha explicat que “el nostre principal objectiu és aconseguir que puguen ser beneficiaris d’estes ajudes el nombre més gran de jóvens i de nous agricultors que volen que el camp o la ramaderia siga el seu mitjà de vida, perquè com més en siguem més garanties hi ha de garantir la competitivitat del sector primari de la Comunitat Valenciana”.

Barrachina ha recordat el ferm compromís del Consell amb el futur de l’agricultura alacantina, i destaca que destinarem 29 milions en ajudes directes, ja que es tracta “d’una aposta per la modernització, la sostenibilitat i el relleu generacional en el camp, amb l’objectiu de garantir la seua viabilitat a llarg termini”.

Estes subvencions tenen com a finalitat facilitar l’accés dels jóvens al sector. “L’agricultura i la ramaderia són la nostra font d’aliment, una aposta segura en termes mediambientals i un dels pilars de la nostra economia. Per això, este Consell està plenament compromés amb la seua renovació”, ha assenyalat.

Les ajudes podran arribar a 80.000 euros per a jóvens d’entre 18 i 40 anys que s’inicien en l’àmbit agrari, i d’un màxim de 70.000 euros per a persones d’entre 41 i 56 anys que s’incorporen per primera vegada com a agricultors o ramaders.

El pagament de les ajudes es realitzarà en dos fases: un primer tram del 70 % s’abonarà després de l’acreditació de la instal·lació en l’explotació, i el 30 % restant s’entregarà una vegada executat el pla de negoci presentat pel sol·licitant.

Fecha: 26/09/2025